יש מסעדות שאנחנו יוצאים מהבית בשבילן, ברור, אבל מאפיות? לצאת מהבית בשביל מאפה? אז התשובה היא כן, לגמרי, בהנחה שמדובר במאפה הנכון… ביום שישי האחרון קפצנו לרחוב העצמאות 4 ברובע הסיטי (מול בית ספר "היובל"), כדי לראות מה ניתן לאכול ולקחת הביתה במאפיית מאפינס, שפועלת במקום בהצלחה רבה בתקופה האחרונה. קשה להאמין שהמקום הקטן והצנוע הזה הוא אחת המאפיות הטובות בדרום.
הבעלים של מאפיית מאפינס נאור עמק, עושה את העבודה לפני ומאחורי הקלעים, ועובד משעות הבוקר המוקדמות כדי שכבר בשבע בבוקר כל מי שעובר ברחוב העצמאות לא יפספס את הריחות המיוחדים והטעמים המיוחדים של המאפים, הלחמים והעוגות. נאור פועל להרחבת הפעילות במאפיה, ומקיים שיחות עם מוסדות ומפעלים וגם ללקוחות פרטיים, לספק כמות קבועה של לחמים ומאפים על פי דרישה במחיר הכי זול באשדוד. "אני קורא לכל המפעלים והמוסדות שצריכים לחמים ומאפים על בסיס קבוע, ליצור איתנו קשר. אנחנו נעשה את העבודה הכי טוב שאפשר גם במחיר וגם באיכות, בהתחייבות", אומר נאור עמק.
מעבר לעשייה החשובה, נאור דואג לעשות למען הקהילה ותורם בכל יום שישי כמות גדולה מאוד של לחמים ומאפים. לדוגמא, מאפיית מאפינס תורמת בכל יום שישי מאפים, עוגות ולחמים לטובת סעודה שלישית בבית הכנסת "היכל בני אסרף" ברובע הסיטי. גבאי בית הכנסת מרסל אמזלג מגיע בכל יום שישי בצהריים ולוקח כל מה שהוא צריך לטובת ציבור המתפללים. מרסל אומר לעיתון "המגזין": "אנחנו מגיעים בכל יום שישי ולוקחים כל מה שאנחנו צריכים ביד נדיבה ובלי חשבון, כדי לשמח את ציבור המתפללים והילדים בסעודה שלישית כיד המלך. נאור הוא אדם בעל נתינה ואנחנו מודים לו על התרומה הנכבדה והחשובה הזו".
מאפיית מאפינס, רחוב העצמאות 4 ברובע הסיטי (מול בית ספר "היובל"). טלפון: 08-6673033, 052-6959503.